Aalborg Stiftstidende, 1840-12-30
Det Müllerske Selskab gav i Julen Forestillinger, baade Løverdag, Søndag og Mandag, af hvilke især de 2de første vare saa stærkt besøgte, at Mange maatte gaae tilbage og Trængselen endog havde Besvimmelser til følge. Ved saadanne Leiligheder maa det især grue Enhver naar man tænker paa hvad Følgerne af en opstaaende Jldsulykke her vilde blive. Rigtignok er hver Aften en Brandofficeer og nogle Mand tilstede, men eftersom disse kun have den lille Theatersprøite til deres Disposition og denne vanskelig nok kan bringes i Anvendelse, saa er deres Nærværelse kun saare lidet trøstende. Saaledes som Theatret og Tilskuerpladsen nu er indrettet, har det kun een Udgang, hvorhen Alt stormer naar Skuespillet er tilende og hvor Trængselen i de snævre og tætopfyldte Gange, som man har at passere før man kommer i det Frie, ofte er saa stor, at man med physiske Kræfter maa skyde Bresche, naar man vil bane sig kan blive lettere og friere. Man tænke sig nu de ulykkelige Følger, der maatte opstaae naar et pludseligt Brandraad skulde lyde blandt de forsamlede Tilskuere. Alt vilde de uvilkaarligt presse sig mod den ene Udgang og da først have Kampen i den lange Gang, der fører til Gaden, at bestaae. At endog ikke blot en virkelig Brandulykke, men selve Skrækken for en saadan, som man tidligere paa andre Steder har hørt, maatte kræve sine Offere, vil vist Enhver indsee; ikke at taleom de ubetegnelige ulykkelige Følger, som en i Theatret i Virkeligheden opstaaende Jldebrand maatte foranledige. Lykkeligviis har Aalborg hidtil været forskaanet for en saadan Rædsel, men Exempler fra andre Steder burde vel tilstrækkeligt advare os. Det maa derfor have været Mange en Gaade, hvorledes det Offentlige i saa mange Aar har kunnet være rolig Tilskuer hertil og ikke ved et Paabud, der kunde afværge en truende Fare, truffet de for Menneskeliv dog saa fornødne Foranstaltninger. Saavidt vi kunne skjønne, burde disse bestaae i, at det paalagdes Theatrets Eier, ved Tilskuerpladsen at anbringe 2de eller idet mindste een Sideudgang, gjennem hvilke eller hvilken Mængden i paakommende Ulykkestilfælde kunde faae Leilighed til at fordeele sig, og de Farer, der nu true, kunde bortryddes eller formindskes. Skulde vedkommende Øvrighed endnu ikke finde Anledning til at træffe de nødvendige Forholdsregler, er det at vente, at Borgerrepræsentationen paa Jndvaanernes Vegne vil foranledige, at saadanne Foranstaltninger træde i Kraft, at den Nydelse og Adspredelse, Theatret ofte paa saa behagelig Maade forskaffer Byens og Egnens Beboere, ikke skal blive til Bitterhed og kræve Qvæstelser og Menneskeliv til Offte. - Ved de omtalte 3de paa hinanden fulgte Forestillinger tildrog især Hr. Lundsen., ved den vivare Udførelse af sine Roller, sig Publicums Bifald og blev efter Forestillingen af den reisende Student, i Mandags atter fremkaldt: en Udmærkelse, som nu alt trende Gange under Selskabets nærværende Ophold er bleven ham tildeel. - Kort efter Nytaarsdag agter Selskabet sig herfra til Randers, Aarhuus og Haderslev, paa hvilket første Sted Hr. Prinzlau vil forene sig med Personalet. Efter Forlydende vil det Werlighiske Selskab, om nogen Tid kunne ventes her til Aalborg.